50. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ222/638 της 9/24 Μαΐου 1996 ΦΕΚ Β΄ 377 Αύξηση του εφάπαξ βοηθήματος που χορηγεί το ταμείο Προνοίας Δικηγόρων Αθηνών στους ασφαλισμένους του. Έχοντας υπόψη: 1.Τις διατάξεις του άρθρ. 66 του Νόμ. 2084/1992 (Α΄ 165). 2.Τις διατάξεις των άρθρ. 23 παρ. 1 εδ. ιε΄, 26 παρ. 1 του Νόμ. 1558/85 (Α΄ 137). 3.Τις διατάξεις του άρθρ. 15 του Π.Δ/τος 213/1992 (Α΄ 102) 4.Τις διατάξεις του Π.Δ. 372/95 (Α΄ 210). 5.Τις διατάξεις του άρθρ. 29Α του Νόμ. 1558/1985 (Α΄ 137) όπως προσετέθη με το άρθρ. 27 του Νόμ. 2081/1992 (Α΄ 154). 6.Την υπ’ αριθ. 80010/12.2.96 (Β΄ 91) Κοινή Απόφαση του Πρωθυπουργού και του Υπουργού Εργασίας και Κοινωνικών Ασφαλίσεων. 7.Το γεγονός ότι από την απόφαση αυτή προκαλείται δαπάνη ύψους περίπου 200 εκ. δρχ. ετησίως η οποία δεν βαρύνει τον Κρατικό Προϋπολογισμό, αλλά τον προϋπολογισμό του Ταμείου Προνοίας Δικηγόρων Αθηνών. 8.Την 2138/31.1.1996 απόφαση της Επιτροπής Τιμών και Εισοδημάτων. 9.Την γνώμη των Δ.Σ. του Ταμείου Προνοίας Δικηγόρων Αθηνών και Δ.Σ. του Δικηγορικού Συλλόγου Αθηνών, που λήφθηκαν κατά τις 11.10.1995 και 9.11.1995 συνεδριάσεις τους. 10.Τις διατάξεις του άρθρ. 7 Νόμ. 1275/82 (Α΄ 100), αποφασίζουμε: Την αύξηση του προβλεπομένου από τις καταστατικές διατάξεις του Ταμείου Προνοίας Δικηγόρων Αθηνών εφάπαξ βοηθήματος σε 85.000 για κάθε έτος πραγματικής δικηγορίας-ασφάλισης. Η απόφαση αυτή ισχύει από 1.1.1996, η δε καταβολή της διαφοράς που προκύπτει από την εν λόγω αύξηση του εφάπαξ βοηθήματος, αρχίζει από 1.7.1996. 